
ŠAKIŲ RAJONO SAVIVALDYBĖS TARYBA

SPRENDIMAS
DĖL ŽEMĖS NUOMOS MOKESČIO TARIFŲ 2020 METAMS NUSTATYMO

2020 m. birželio 19 d. Nr. T-204
Šakiai

	Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.3, 1.4, 1.6, 1.8. papunkčiais ir Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 3 bei 8 punktais, Šakių rajono savivaldybės taryba nusprendžia:
	1. Nustatyti mokesčio už valstybinę žemę, išnuomotą ne aukciono būdu, tarifus:
	1.1. žemės ūkio paskirčiai išnuomotą žemę – 2,2 procentus žemės vertės;
	1.2. kitoms reikmėms išnuomotą žemę – 1,7 procentus žemės vertės;
	1.3. žemei prie daugiabučių namų – 1 procentą žemės vertės; 
	1.4. apleistai ir nenaudojamai visų paskirčių žemei – 4 procentus žemės vertės.
	2. Įpareigoti rajono savivaldybės administracijos seniūnijų seniūnus iki 2020 m. rugpjūčio 1 d. pateikti informaciją apie išnuomotus, bet nenaudojamus arba apleistus (jei tokių yra) visų paskirčių žemės sklypus.
	3. Atleisti nuo žemės nuomos mokesčio mokėtojus, kurių mokėtinas mokestis neviršija 2 Eur.
	4. Atleisti trejus metus nuo žemės nuomos mokesčio verslo įmones, pasirašiusias investicijų sutartis, sukūrusias ne mažiau kaip 5 ilgalaikes (36 mėn.) darbo vietas ir investavusias į verslo plėtrą Šakių rajono savivaldybės teritorijoje:
	4.1. dideles įmones, investavusias per dvejus metus ne mažiau kaip 1,0 mln. Eur;
	4.2. vidutines įmones, investavusios per dvejus metus ne mažiau kaip 0,5 mln. Eur;
	4.3. mažas įmones, investavusias per dvejus metus ne mažiau kaip 0,25 mln. Eur;
	4.4. labai mažas įmones, investavusias per dvejus metus ne mažiau kaip 0,04 mln. Eur.
	5. Nustatyti žemės nuomos mokesčio mokėjimo terminą – iki 2020 m. lapkričio 15 d.
	6. Informuoti valstybinės žemės arba valstybinio vidaus vandenų fondo vandens telkinių nuomotojus, kad nuomos mokestis mokamas į rajono savivaldybės administracijos sąskaitą Nr. LT244010042100010180 AB DnB banke.
	Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.   	 

Savivaldybės meras							                     Edgaras Pilypaitis

